Ilmoitus Venäjältä peräisin olevien tiettyjen sähköteknisestä teräksestä valmistettujen suuntaisrakeisten levyvalmisteiden tuontiin sovellettavien polkumyyntitoimenpiteiden voimassaolon päättymistä koskevan tarkastelun ja välivaiheen tarkastelun vireillepanosta



Virallinen lehti nro C 053 , 20/02/2001 s. 0013 - 0015



Ilmoitus Venäjältä peräisin olevien tiettyjen sähköteknisestä teräksestä valmistettujen suuntaisrakeisten levyvalmisteiden tuontiin sovellettavien polkumyyntitoimenpiteiden voimassaolon päättymistä koskevan tarkastelun ja välivaiheen tarkastelun vireillepanosta (2001/C 53/05) Venäjältä, jäljempänä "asianomainen maa", peräisin olevien tiettyjen sähköteknisestä teräksestä valmistettujen suuntaisrakeisten levyvalmisteiden tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen(1) julkaisemisen jälkeen komissio on vastaanottanut komission päätöksen N:o 2277/96/EHTY(2), jäljempänä "peruspäätös", 11 artiklan 2 kohdan mukaisen tarkastelua koskevan pyynnön. Komissio on myös päättänyt omasta aloitteestaan perusasetuksen 11 artiklan 3 kohdan nojalla panna vireille ainoastaan toimenpiteiden muotoa koskevan välivaiheen tarkastelun. 1. Tarkastelua koskeva pyyntö Pyynnön esitti 20. marraskuuta 2000 Euroopan rauta- ja terästeollisuuden liitto (Eurofer), jäljempänä "pyynnön esittäjä", yhteisön kaikkien tiettyjen sähköteknisestä teräksestä valmistettujen suuntaisrakeisten levyvalmisteiden tuottajien puolesta. 2. Tuote Tarkasteltavana oleva tuote on tällä hetkellä CN-koodeihin 7225 11 00 ja 7226 11 10 kuuluvat Venäjältä peräisin olevat piiseosteisesta sähköteknisestä teräksestä valmistetut suuntaisrakeiset kylmävalssatut levyvalmisteet, joiden leveys on suurempi kuin 500 mm. Nämä CN-koodit annetaan ainoastaan ohjeellisina. 3. Voimassa olevat toimenpiteet Tarkasteltavana olevaa tuotetta koskeva voimassa oleva toimenpide sisältää päätöksellä N:o 303/96/EHTY(3) käyttöön otetun lopullisen polkumyyntitullin. Päätöksellä hyväksyttiin lisäksi kolmen viejän sitoumukset. 4. Tarkastelun perusteet 4.1 Toimenpiteiden voimassaolon päättymistä koskevan tarkastelun perusteet Pyyntö perustuu siihen, että toimenpiteiden voimassaolon päättyminen johtaisi todenäköisesti polkumyynnin ja yhteisön tuotannonalalle aiheutuneen vahingon jatkumiseen tai toistumiseen. Polkumyynnin jatkumista koskevan väitteen osalta ja ottaen huomioon peruspäätöksen 2 artiklan 7 kohdan säädökset pyynnön esittäjä määritti normaaliarvon Venäjälle tämän ilmoituksen 5 kohdan 1 alakohdan c alakohdassa mainitun viitemaaksi soveltuvan markkinatalousmaan hinnan perusteella. Polkumyynnin jatkumista koskeva väite perustuu tarkasteltavana olevan tuotteen edellisessä virkkeessä esitetyllä tavalla määritetyn normaaliarvon ja tuotteen yhteisöön myynnin yhteydessä veloitettujen vientihintojen vertailuun. Tällä perusteella laskettu polkumyyntimarginaali on merkittävä. Polkumyynnin toistumisen osalta väitettiin, että vienti Venäjältä joihinkin kolmansiin maihin tapahtuu huomattavan halvoilla polkumyyntihinnoilla. Pyynnön esittäjä väittää lisäksi, että yhteisöön viedyt määrät erittäin todennäköisesti lisääntyisivät, koska on olemassa käyttämätöntä kapasiteettia, muille perinteisille markkinoille kuin EU:hun suuntautuvaan vientiin kohdistuu rajoituksia (esimerkiksi polkumyyntitoimenpiteet Kiinan kansantasavallassa, vientirajoitussopimus Yhdysvaltojen kanssa) ja venäläisillä tuotteilla on yhteisössä vakiintuneet jakelukanavat. Vahinkoa koskevien seikkojen osalta väitetään, että kun otetaan huomioon yhteisön tuotannonalan tilanne, toimenpiteiden kumoaminen todennäköisesti johtaisi vahingon toistumiseen. Väitetään, että tuonti Venäjältä on jatkunut yhteisön tuotannonalan hintoja alemmilla hinnoilla, että ne pysyisivät tällä tasolla ja että tuontimäärät myös todennäköisesti kasvaisivat. 4.2 Välivaiheen tarkastelun perusteet Komissio päätti myös omasta aloitteestaan 11 artiklan 3 kohdan nojalla panna vireille välivaiheen tarkastelun tutkiakseen toimenpiteiden muodon asianmukaisuutta. Tältä osin on huomattava, että on esiintynyt toimenpiteiden korjaavaan vaikutukseen vaikuttavia sitoumuksen toimeenpanon valvontaan liittyviä ongelmia. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö voimassaolon päättymistä koskevan tarkastelun ja välivaiheen tarkastelun vireille panemiseksi, mistä syystä se panee vireille tutkimuksen perusasetuksen 11 artiklan 2 ja 3 kohdan nojalla. Välivaiheen tarkastelu rajoittuu ainoastaan toimenpiteiden muotoon. 5.1 Menettely polkumyynnin ja vahingon jatkumisen ja/tai toistumisen todennäköisyyden määrittämiseksi Tutkimuksessa määritetään, johtaako toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen. Siinä tutkitaan myös voimassa olevien toimenpiteiden jatkamisen tai kumoamisen tarvetta samoin kuin toimenpiteiden muotoa. a) Kyselylomakkeet Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeen yhteisön tuotannonalalle ja yhteisön tuottajia edustaville järjestöille, Venäjällä toimiville viejille/tuottajille, viejien/tuottajien järjestöille, tuojille, pyynnössä mainituille tai tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyössä toimineille tuojien järjestöille sekä asianomaisen viejämaan viranomaisille. Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden osapuolten olisi viipymättä otettava yhteyttä komissioon faksilla saadakseen selville, onko ne mainittu pyynnössä. Niiden olisi tarvittaessa pyydettävä kyselylomake 6 kohdan a alakohdan i alakohdan ii alakohdassa asetettua määräaikaa sovelletaan kaikkiin asianomaisiin osapuoliin. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa asetetussa määräajassa. Komissio voi lisäksi pyynnöstä kuulla asianomaisia osapuolia, jos ne osoittavat, että niiden kuulemiseen on olemassa erityisiä syitä. Tämä pyyntö on esitettävä tämän ilmoituksen 6 kohdan a alakohdan iii alakohdassa asetetussa määräajassa. c) Markkinatalousmaan valinta Brasilia oli aiemmassa tutkimuksessa se markkinatalousmaa, jonka perusteella määritettiin Venäjää koskeva normaaliarvo. Komission tarkoituksena on käyttää Brasiliaa uudelleen tähän tarkoitukseen. Asianomaisia osapuolia pyydetään esittämään mielipiteensä tämän valinnan sopivuudesta tämän ilmoituksen 6 kohdan b alakohdassa asetetussa erityisessä määräajassa. 5.2 Yhteisön edun arviointimenettely Jos polkumyynnin ja vahingon jatkumisen ja/tai toistumisen todennäköisyys vahvistetaan, tehdään peruspäätöksen 21 artiklan mukaisesti päätös siitä, olisiko polkumyyntitoimenpiteet yhteisön edun nimissä säilytettävä voimassa vai kumottava. Tämän vuoksi yhteisön tuotannonala, tuojat, niitä edustavat järjestöt, edustavat käyttäjät ja edustavat kuluttajajärjestöt voivat tämän ilmoituksen 6 kohdan a alakohdan ii alakohdassa asetetussa määräajassa ilmoittautua ja toimittaa tietoja komissiolle, mikäli ne voivat osoittaa, että niiden toiminnan ja tarkasteltavana olevan tuotteen välillä on objektiivisesti havaittava yhteys. Osapuolet, jotka ovat toimineet edellisen virkkeen ohjeiden mukaisesti, voivat pyytää saada tulla kuulluiksi esittäen erityiset syyt sille, miksi niitä olisi kuultava tämän ilmoituksen 6 kohdan a alakodan iii alakohdassa asetetussa määrajassa. Olisi huomattava, että 21 artiklan mukaisesti toimitetut tiedot otetaan huomioon ainoastaan, jos ne on tosiasioihin perustuvalla näytöllä osoitettu oikeiksi tietoja toimitettaessa. 6. Määräajat a) Yleiset määräajat i) Kyselylomakkeen pyytäminen Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden asianomaisten osapuolten olisi pyydettävä kyselylomake mahdollisimman nopeasti mutta viimeistään 15 vuorokauden kuluessa tämän ilmoituksen julkaisemisesta Euroopan yhteisöjen virallisessa lehdessä. ii) Osapuolten ilmoittautuminen ja kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. iii) Kuuleminen Kaikki asianomaiset osapuolet voivat myös pyytää komissiolta kuulemista samassa 40 päivän määräajassa. b) Erityinen määräaika markkinatalousmaan valitsemiseksi Tutkimuksen osapuolet saattavat haluta esittää huomautuksia siitä, onko Brasilia, jota tämän ilmoituksen 5 kohdan 1 alakohdan c alakohdassa esitetään markkinatalousmaaksi normaaliarvon määrittämiseksi Venäjän osalta, sopiva valinta tähän tarkoitukseen. Nämä huomautukset on toimitettava komissiolle kymmenen päivän kuluessa tämän ilmoituksen julkaisemisesta Euroopan yhteisöjen virallisessa lehdessä. 7. Kirjalliset huomautukset, kyselylomakkeiden palauttaminen ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: Euroopan komissio Kauppapolitiikan pääosasto Linjat B ja C TERV - 0/13 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella peruspäätöksen 18 artiklan mukaisesti. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja. (1) EYVL C 216, 28.7.2000, s. 2. (2) EYVL L 308, 29.11.1996, s. 11, sellaisena kuin se on viimeksi muutettuna päätöksellä N:o 1000/99/EHTY (EYVL L 122, 12.5.1999, s. 35). (3) EYVL L 42, 20.2.1996, s. 7.